Álelúya ! Akyaí ḿbəŋ áyiǎ bīá ású Zāmbá wāān, abím zám tē nə́ bə́ tóán nyé lugu ḿból ó nə́ mvyɛ́ ! 2Ǹtondôbə yǎ ā dúgan lóŋ Yērúzalɛm, a yi dúgan tógǎn bɔ́n bə́ Ísraɛ̂l yā bə́ ngábə́ á məkaban. 3Ényé ǎ bɔ ébá mīńnə́m mí nə́ ńdzugan mvɔ̄í, a tindi məvə́ŋ mábán. 4A láŋ táŋ atítie; a və́ ótītíe ósə̄ dzwé. 5Ǹtondôbə wāān a nə mod nénə, ngul mə́sə; fəg dzié é nə təge ai súg. 6Ǹtondôbə a súg ébá bə́ nə́ édzɔdi nyɔ́l, bəku bə́ ńyə́bə ḿbɔ̄ ǎ dzɔdi a kələ kwí ásí. 7Dzumán ású Ńtondôbə dziá ngāŋ, bomán mvɛ́d ású Zāmbá wáán; 8Énye ǎ yali yób ai miǹkúd; a komozan mvəŋ ású sí a bɔ̌ fə nâ bilɔ́g bí naŋ á miǹkǒl; 9a və́ bīyə̄m bīdí a tɔ̌ŋ fə̄ bɔ́n bə́ émgbǎŋ yā bátad. 10Sə̌ kig ngul ekabilí ńdzɔ yǎnyəb nyé á ńnə̄m, sə̌ kig miǹson mí mod ḿmyā myávə́ nyé miǹtag. 11Hədá, Ǹtondôbə a diŋ ébá bákɔn nyé wɔ̄ŋ, ébá báfidi m̀kpáán mətǐŋ wóé. 12Ǎ Yērúzalɛm, dzə́mə́ge Ǹtondôbə, ǎ Síon, lǔgu Zambá woe.